CELEX: 31975S0911
Language: el
Date: 1975-04-07 00:00:00
Title: Απόφαση αριθ. 911/75/ΕΚΑΧ της Επιτροπής της 7ης Απριλίου 1975 περί των πωλήσεων προϊόντων σιδήρου και χάλυβα που πραγματοποιούνται στο Βασίλειο της Νορβηγίας

Avis juridique important

|

31975S0911

Απόφαση αριθ. 911/75/ΕΚΑΧ της Επιτροπής της 7ης Απριλίου 1975 περί των πωλήσεων προϊόντων σιδήρου και χάλυβα που πραγματοποιούνται στο Βασίλειο της Νορβηγίας  

Επίσημη Εφημερίδα αριθ. L 088 της 09/04/1975 σ. 0007 - 0008 Φινλανδική ειδική έκδοση: Κεφάλαιο 13 τόμος 4 σ. 0084  Ελληνική ειδική έκδοση: Κεφάλαιο 08 τόμος 1 σ. 0127  Σουηδική ειδική έκδοση: Κεφάλαιο 13 τόμος 4 σ. 0084  Ισπανική ειδική έκδοση: Κεφάλαιο 08 τόμος 2 σ. 0043  Πορτογαλική ειδική έκδοση : Κεφάλαιο 08 τόμος 2 σ. 0043 

ΑΠΟΦΑΣΗ αριθ. 911/75/ΕΚΑΧ ΤΗΣ ΕΠΙΤΡΟΠΗΣ της 7 Απριλίου 1975 περί των πωλήσεων προϊόντων σιδήρου και χάλυβος που πραγματοποιούνται στο Βασίλειο της ΝορβηγίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως τα άρθρα 2 έως 6, 60, 70 και 95 πρώτο και δεύτερο εδάφιο,  Εκτιμώντας:  ότι η Κοινότης δεσμεύεται, από κοινού μετά των Κρατών μελών της, βάσει της συμφωνίας η οποία συνήφθη με το Βασίλειο της Νορβηγίας, από την ημερομηνία κατά την οποία η συμφωνία αυτή θα τεθεί σε ισχύ σύμφωνα με τις προβλεπόμενες σχετικές διατάξεις, δηλαδή  από της 1ης Ιανουαρίου 1975- ότι με τη συμφωνία αυτή, η Νορβηγία ανέλαβε την υποχρέωση να εφαρμόζει στην επικράτειά της και στα πλαίσια των σχέσεών της με την Κοινότητα, τους αυτούς κανονισμούς περί των τιμών που εφαρμόζονται και εντός της Κοινότητος βάσει του άρθρου 60 της  συνθήκης- ότι από μέρους της η Κοινότης ανέλαβε την υποχρέωση να επεκτείνει την εφαρμογή των κανονισμών, που βασίζονται στο άρθρο 60, στις συναλλαγές που πραγματοποιούνται από κοινοτικές επιχειρήσεις στην Νορβηγική αγορά- ότι μετά την διεύρυνση της Κοινότητος κατέστη αναγκαίο να συμπληρωθούν οι αποφάσεις περί εφαρμογής του άρθρου 60 της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος με την καθιέρωση υποχρεώσεως για τις επιχειρήσεις της βιομηχανίας  χάλυβος της Κοινότητος να δημοσιεύσουν τους πίνακες επιβαρύνσεων των μεταφορών για διαδρομές που περιλαμβάνουν θαλάσσιες συνδέσεις- ότι είναι απαραίτητο να επεκταθεί η υποχρέωση αυτή στις πωλήσεις προϊόντων σιδήρου και χάλυβος που πραγματοποιούνται στην  επικράτεια του Βασιλείου της Νορβηγίας- ότι μία τέτοια επέκταση των κανονισμών αυτών δεν προβλέπεται στην συνθήκη- ότι όμως είναι σύμφωνη με τις διατάξεις του άρθρου 5 με το οποίο επιφορτίζεται η Κοινότης ιδίως με την αποστολή να εξασφαλίζει την καθιέρωση, την διατήρηση και την τήρηση  κανονικών όρων του ανταγωνισμού- ότι η επέκταση αυτή αποβλέπει επίσης στην πραγματοποίηση των στόχων της Κοινότητος, ιδίως δε της προωθήσεως του διεθνούς εμπορίου και της εξασφαλίσεως της τηρήσεως ευλόγων ορίων στις τιμές που επιβάλλονται στις  εξωτερικές αγορές (άρθρο 3 υπό στ)- ότι η επέκταση αυτή αποτελεί συνεπώς περίπτωση που δεν προβλέπεται από την συνθήκη κατά την έννοια του άρθρου 95 παράγραφοι 1 και 2- ότι πρέπει να ληφθούν κατάλληλα μέτρα για να εξασφαλισθεί η επέκταση των κανόνων αυτών- ότι κρίνεται αναγκαία η πρόβλεψη εφαρμογής των κυρώσεων που προβλέπονται από το άρθρο 64 της συνθήκης σε περιπτώσεις παραβάσεων- ότι η επέκταση των κανόνων αυτών δεν πρέπει να έχει σαν αποτέλεσμα την παρεμπόδιση της οποιασδήποτε τροποποιήσεώς τους σύμφωνα με τη διαδικασία που προβλέπεται στη συνθήκη- ότι όλες οι τροποποιήσεις των κανονισμών που εξεδόθησαν σύμφωνα με το άρθρο 60  πρέπει επίσης να επεκταθούν ώστε να περιλάβουν και τις συναλλαγές που πραγματοποιούνται στη Νορβηγική αγορά- ότι η Κοινότης διαθέτει, βάσει της συμφωνίας που αναφέρεται ανωτέρω, την εξουσία να αναστέλλει την εφαρμογή των επεκτεινομένων κανόνων σε περίπτωση εφαρμογής των μέτρων διασφαλίσεως, που προβλέπονται επί του θέματος- κατόπιν διαβουλεύσεων με την συμβουλευτική επιτροπή και με την σύμφωνη και ομόφωνη γνώμη του Συμβουλίου των Υπουργών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Οι διατάξεις του άρθρου 60 της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος, καθώς και αυτές που περιέχονται στις αποφάσεις που εξεδόθησαν κατ' εφαρμογή του άρθρου αυτού, εφαρμόζονται στις συναλλαγές των επιχειρήσεων  της βιομηχανίας άνθρακος και χάλυβος, κατά την έννοια του άρθρου 80 της συνθήκης ΕΚΑΧ, οι οποίες πραγματοποιούνται στην επικράτεια του Βασιλείου της Νορβηγίας και αφορούν τα προϊόντα του παραρτήματος Ι της συνθήκης ΕΚΑΧ υπό τους αριθμούς 4 200 έως 4 500  συμπεριλαμβανομένου.   Άρθρο 2  Οι διατάξεις της αποφάσεως 73/152/ΕΚΑΧ της Επιτροπής της 23ης Μαΐου 1973 περί υποχρεώσεως των επιχειρήσεων της βιομηχανίας σιδήρου και χάλυβος να δημοσιεύσουν τους πίνακες επιβαρύνσεων των μεταφορών, για διαδρομές που περιλαμβάνουν θαλάσσιες  συνδέσεις μεταξύ λιμένων της Κοινότητος, εφαρμόζονται επίσης και στις μεταφορές που περιλαμβάνουν θαλάσσιες συνδέσεις μεταξύ λιμένων της Κοινότητος και Νορβηγικών λιμένων.   Άρθρο 3  Οι διατάξεις του άρθρου 64 της συνθήκης ΕΚΑΧ εφαρμόζονται στις επιχειρήσεις που δεν τηρούν τις διατάξεις των άρθρων 1 και 2 της αποφάσεως αυτής.   Άρθρο 4  Σε περίπτωση εφαρμογής των ρητρών διασφαλίσεως που περιέχονται στη συμφωνία που υπεγράφη μεταξύ του Βασιλείου της Νορβηγίας και της Ευρωπαϊκής Κοινότητος Άνθρακος και Χάλυβος, η Επιτροπή δύναται να αναστείλει την εφαρμογή της παρούσης αποφάσεως  επί των συναλλαγών που πραγματοποιούνται στην επικράτεια του Βασιλείου της Νορβηγίας.   Άρθρο 5  Η παρούσα απόφαση αρχίζει να ισχύει την ημέρα της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.   Άρθρο 6  Η απόφαση αυτή είναι δεσμευτική ως προς όλα τα μέρη της και εφαρμόζεται άμεσα σε κάθε Κράτος μέλος.  Έγινε στις Βρυξέλλες, στις 7 Απριλίου 1975.  Για την Επιτροπή Ο Πρόεδρος Francois-Xavier ORTOLI